Úradný vestník L 150 , 06/06/2001 S. 0033 - 0035



Nariadenie Komisie (ES) č. 1096/2001 z 5. júna 2001, ktorým sa menia a dopĺňajú nariadenia (ES) č. 1143/98, (ES) č. 1081/1999, (ES) č. 1128/1999 a (ES) č. 1247/1999 v sektore hovädzieho a teľacieho mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom [1], najmä na jeho článok 32 ods. 1, so zreteľom na nariadenie Rady (ES) č. 1095/96 z 18. júna 1996 o uplatňovaní koncesií uvedených v dodatku CXL, navrhnutom po ukončení rokovaní GATT XXIV (6) [2], najmä na jeho článok 1 ods. 1, keďže: (1) Pravidlá o správe colných kvót na živé hovädzie zvieratá ustanovujú tieto nariadenia: - nariadenie Komisie (ES) č. 1143/98 z 2. júna 1998 ustanovujúce podrobné pravidlá o colných kvótach na kravy a jalovice niektorých horských plemien s pôvodom v rozličných tretích krajinách, iné ako jatočné, ktoré mení a dopĺňa nariadenie (ES) č. 1012/98 [3], zmenené a doplnené nariadením (ES) č. 1081/1999 [4], - nariadenie Komisie (ES) č. 1081/1999 z 26. mája 1999, otvárajúce colné kvóty a zabezpečujúce ich správu na dovoz býkov, kráv a jalovíc, iných ako jatočných, niektorých alpských a horských plemien, ktorým sa ruší nariadenie (ES) č. 1012/98 a mení a dopĺňa nariadenie (ES) č. 1143/98, - nariadenie Komisie (ES) č. 1128/1999 z 28. mája 1999 ustanovujúce podrobné pravidlá podávania žiadostí o colné kvóty na teľatá s hmotnosťou nepresahujúcou 80 kilogramov a s pôvodom v niektorých tretích krajinách [5], naposledy zmenené a doplnené nariadením (ES) č. 2857/2000 [6], - nariadenie Komisie (ES) č. 1247/1999 zo 16. júna 1999 ustanovujúce podrobné pravidlá podávania žiadostí o colné kvóty na živé hovädzie zvieratá s hmotnosťou od 80 do 300 kilogramov a s pôvodom v niektorých tretích krajinách [7], zmenené a doplnené nariadením (ES) č. 2857/2000. (2) Na účely prideľovania kvót sa použije metóda uvedená v tretej zarážke článku 32 ods. 2 nariadenia (ES) č. 1254/1999, brániaca diskriminácii medzi zainteresovanými obchodníkmi. Prístup k príslušným kvótam sa preto musí rozšíriť na týchto obchodníkov označovaných ako "novopríchodzí". (3) Nastal prudký nárast počtu "novopríchodzích" podávajúcich žiadosti o niektoré colné kvóty. Preto sa musí kritérium prístupu v prípade obchodovania so živým dobytkom sprísniť. (4) Krízy súvisiace s BSE a so slintačkou a krívačkou narušili obchodovanie s dobytkom. Preto by sa referenčné obdobia, pevne stanovené pre tradičných obchodníkov a pre novopríchodzích, mali končiť ešte pred vypuknutím týchto kríz. (5) Aby sa zabránilo špekuláciám: - musí sa pevne stanoviť záruka súvisiaca s dovoznými právami, - musí sa vylúčiť možnosť prevodu dovozných povolení. (6) Aby boli obchodníci povinní požiadať o dovozné povolenia na všetky udelené dovozné práva, táto povinnosť musí byť prvoradou požiadavkou v súlade s nariadením Komisie (EHS) č. 2220/85 z 22. júla 1985, ustanovujúcim spoločné podrobné pravidlá uplatnenia systému záruk na poľnohospodárske výrobky [8], zmeneným a doplneným nariadením (ES) č. 1932/1999 [9]. (7) Preto sa musia primerane zmeniť a doplniť nariadenia uvedené v prvom úvodnom ustanovení. (8) Vzhľadom na termíny podávania žiadostí o dovozné práva sa musí toto nariadenie uviesť do účinnosti okamžite. (9) Riadiaci výbor pre hovädzie a teľacie mäso nepredložil svoje stanovisko v lehote stanovenej jeho predsedom, PRIJALA TOTO NARIADENIE: Článok 1 Nariadenie (ES) č. 1143/98 sa mení a dopĺňa takto: 1. Článok 2 ods. 1 sa nahrádza takto: "1. Kvóta uvedená v článku 1 ods. 1 sa rozdelí na dve časti, na 70 %, t. j. 4900 kusov, resp. na 30 %, t. j. 2100 kusov: a) Prvá časť, predstavujúca 70 %, sa rozdelí medzi dovozcov v spoločenstve, ktorí môžu preukázať, že doviezli zvieratá v rámci kvóty s poradovým č. 09.4563 v priebehu 36 mesiacov pred rokom príslušného dovozu. Členské štáty však môžu uznať ako referenčné množstvo dovozné práva za rok predchádzajúci roku dovozu, ktoré neboli pridelené z dôvodu administratívneho omylu príslušného národného orgánu, ale na ktoré by mal dovozca nárok. b) Druhá časť, predstavujúca 30 %, sa rozdelí medzi dovozcov, ktorí môžu preukázať, že v priebehu 12 mesiacov pred rokom príslušného dovozu doviezli z tretích krajín najmenej 75 kusov živých hovädzích zvierat patriacich do číselného znaku KN 0102. Na rok dovozu od 1. júla 2001 do 30. júna 2002 bude však referenčným obdobím pre bod a) prvého pododseku obdobie od 1. júla 1997 do 30. júna 2000 a referenčným obdobím pre bod b) bude obdobie od 1. júla 1999 do 30. júna 2000." 2. Za článok 5 sa vkladá tento článok 5a: "Článok 5a 1. Záruka súvisiaca s dovoznými právami predstavuje 3 EUR za každé zviera. Musí sa poskytnúť príslušnému úradu spolu so žiadosťou o dovozné práva. 2. Žiadosti o dovozné povolenia sa musia podávať vzhľadom na pridelené množstvá. Táto povinnosť predstavuje prvoradú požiadavku v súlade s článkom 20 ods. 2 nariadenia (EHS) č. 2220/85. 3. Ak je výsledkom rozhodnutia Komisie o pridelení práv podľa článku 5 použitie zníženej percentuálnej sadzby, uvoľní sa poskytnutá záruka na požadované dovozné práva, ktoré presahujú pridelené práva." 3. Na koniec článku 6 sa pripája tento odsek 7: "7. Odhliadnuc od článku 9 ods. 1 nariadenia Komisie (ES) č. 1291/2000 [10], dovozné povolenia vydané na základe tohto nariadenia nemožno previesť a zakladajú právo využívať colné kvóty len vtedy, ak boli vystavené na meno uvedené v priloženom colnom vyhlásení o prepustení do režimu voľného obehu." Článok 2 Nariadenie (ES) č. 1081/1999 sa mení a dopĺňa takto: 1. Článok 2 ods. 1 sa nahrádza takto: "1. Dva objemy kvót uvedené v článku 1 ods. 1 sa rozdelia na dve časti, na 70 %, t. j. 3500 kusov, resp. na 30 %, t. j. 1500 kusov: a) Prvá časť každého objemu kvót, predstavujúca 70 %, sa rozdelí medzi dovozcov v spoločenstve, ktorí môžu preukázať, že doviezli zvieratá v rámci kvóty s poradovými číslami 09.0001 a/alebo 09.0003 v priebehu 36 mesiacov pred rokom príslušného dovozu. Členské štáty však môžu akceptovať ako referenčné množstvo dovozné práva za rok predchádzajúci roku dovozu, ktoré neboli pridelené z dôvodu administratívneho omylu príslušného národného orgánu, ale na ktoré by mal dovozca nárok. b) Druhá časť každého objemu kvót, predstavujúca 30 %, sa rozdelí medzi dovozcov, ktorí môžu preukázať, že v priebehu 12 mesiacov pred rokom príslušného dovozu doviezli z tretích krajín najmenej 75 kusov živých hovädzích zvierat patriacich pod číselný znak KN 0102. Na rok dovozu od 1. júla 2001 do 30. júna 2002 bude však referenčným obdobím pre bod a) prvého pododseku obdobie od 1. júla 1997 do 30. júna 2000 a referenčným obdobím pre bod b) bude obdobie od 1. júla 1999 do 30. júna 2000." 2. Za článok 5 sa vloží tento článok 5a: "Článok 5a 1. Záruka súvisiaca s dovoznými právami predstavuje 3 EUR za každé zviera. Musí sa poskytnúť príslušnému úradu spolu so žiadosťou o dovozné práva. 2. Žiadosti o dovozné povolenia sa musia podávať vzhľadom na pridelené množstvá. Táto povinnosť predstavuje prvoradú požiadavku v súlade s článkom 20 ods. 2 nariadenia (EHS) č. 2220/85. 3. Ak je výsledkom rozhodnutia Komisie o pridelení práv podľa článku 5 použitie zníženej percentuálnej sadzby, uvoľní sa poskytnutá záruka na požadované dovozné práva, ktoré presahujú pridelené práva." Článok 3 Nariadenie (ES) č. 1128/1999 sa mení a dopĺňa takto: 1. V článku 2 ods. 3 sa pridáva tento pododsek: "Na rok dovozu od 1. júla 2001 do 30. júna 2002 bude však referenčným obdobím pre bod a) prvého pododseku obdobie od 1. júla 1997 do 30. júna 2000 a referenčným obdobím pre bod b) bude obdobie od 1. júla 1999 do 30. júna 2000." 2. Prvý pododsek článku 4 ods. 2 sa nahrádza takto: "Na účely prvého pododseku článku 2 ods. 3 písm. a) obchodníci predložia žiadosti o dovozné práva príslušným úradom spolu s dôkazom uvedeným v článku 2 ods. 6 najneskôr do 21. júna roku predchádzajúceho rok príslušného dovozu." 3. Článok 4 ods. 3 sa nahrádza takto: "3. Na účely článku 2 ods. 3 písm. b) musia obchodníci predložiť žiadosti o dovozné práva spolu s dôkazom uvedeným v článku 2 ods. 6 do 21. júna roku predchádzajúceho rok príslušného dovozu. Každý žiadateľ môže podať len jednu žiadosť. Ak ten istý žiadateľ podá viac ako jednu žiadosť, všetky žiadosti tejto osoby budú neplatné. Nebude podaná nijaká žiadosť o dovozné práva vzťahujúce sa na počet kusov vyšší ako 10 % disponibilného množstva. Po overení predložených dokladov členské štáty zašlú Komisii zoznam žiadateľov a príslušných množstiev, o ktoré sa žiada, a to najneskôr do 10. pracovného dňa od konečného termínu na podávanie žiadostí." 4. Za článok 5 sa vloží tento článok 5a: "Článok 5a 1. Záruka súvisiaca s dovoznými právami predstavuje 3 EUR za každé zviera. Musí sa poskytnúť príslušnému úradu spolu so žiadosťou o dovozné práva. 2. Žiadosti o dovozné povolenia sa musia podávať vzhľadom na pridelené množstvá. Táto povinnosť predstavuje prvoradú požiadavku v súlade s článkom 20 ods. 2 nariadenia (EHS) č. 2220/85. 3. Ak je výsledkom rozhodnutia Komisie o pridelení práv podľa článku 5 použitie zníženej percentuálnej sadzby, uvoľní sa poskytnutá záruka na požadované dovozné práva, ktoré presahujú pridelené práva." 5. Na koniec článku 6 sa pridá tento odsek 8: "8. Odhliadnuc od článku 9 ods. 1 nariadenia Komisie (ES) č. 1291/2000 [11], dovozné povolenia vydané na základe tohto nariadenia nemožno previesť a zakladajú právo využívať colné kvóty len vtedy, ak boli vystavené na meno uvedené v priloženom colnom vyhlásení o prepustení do režimu voľného obehu." Článok 4 Nariadenie (ES) č. 1247/1999 sa mení a dopĺňa takto: 1. Článok 2 ods. 1 sa nahrádza takto: "1. Aby boli žiadatelia oprávnení na pridelenie kvót uvedených v článku 1, musia byť fyzickými alebo právnickými osobami a k spokojnosti príslušného úradu príslušného členského štátu musia zároveň v čase predloženia žiadosti preukázať, že v priebehu 12 mesiacov pred rokom príslušného dovozu doviezli alebo vyviezli najmenej 75 kusov zvierat patriacich pod číselný znak KN 010290; žiadatelia musia byť zapísaní v národnom registri platiteľov DPH. Na rok dovozu od 1. júla 2001 do 30. júna 2002 je však referenčným obdobím pri prvom pododseku obdobie od 1. júla 1999 do 30. júna 2000." 2. Za článok 4 sa vloží tento článok 4a: "Článok 4a 1. Záruka súvisiaca s dovoznými právami predstavuje 3 EUR za každé zviera. Musí sa poskytnúť príslušnému úradu spolu so žiadosťou o dovozné práva. 2. Žiadosti o dovozné povolenia sa musia podávať vzhľadom na pridelené množstvá. Táto povinnosť predstavuje prvoradú požiadavku v súlade s článkom 20 ods. 2 nariadenia (EHS) č. 2220/85. 3. Ak je výsledkom rozhodnutia Komisie o pridelení práv podľa článku 4 použitie zníženej percentuálnej sadzby, uvoľní sa poskytnutá záruka na požadované dovozné práva, ktoré presahujú pridelené práva." 3. Na koniec článku 5 sa pridá tento odsek 8: "8. Odhliadnuc od článku 9 ods. 1 nariadenia (ES) č. 1291/2000, dovozné povolenia vydané na základe tohto nariadenia nemožno previesť a zakladajú právo využívať colné kvóty len vtedy, ak boli vystavené na meno uvedené v priloženom colnom vyhlásení o prepustení do režimu voľného obehu." Článok 5 Toto nariadenie nadobudne účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 5. júna 2001 Za Komisiu Franz Fischler člen Komisie [1] Ú. v. ES L 160, 26.6.1999, s. 21. [2] Ú. v. ES L 146, 20.6.1996, s. 1. [3] Ú. v. ES L 159, 3.6.1998, s. 14. [4] Ú. v. ES L 131, 27.5.1999, s. 15. [5] Ú. v. ES L 135, 29.5.1999, s. 50. [6] Ú. v. ES L 332, 28.12.2000, s. 55. [7] Ú. v. ES L 150, 17.6.1999, s. 18. [8] Ú. v. ES L 205, 3.8.1985, s. 5. [9] Ú. v. ES L 240, 10.9.1999, s. 11. [10] Ú. v. ES L 152, 24.6.2000, s. 1. [11] Ú. v. ES L 152, 24.6.2000, s. 1. --------------------------------------------------